Om amper agt te wees… – Bali Drome
Om amper agt te wees…	…en jy skryf reeds stories. Die storie van die groot familie met ñ groot probleem.
Dit is dan wanneer jou ouma en oupa net in stille verwondering kan kopskud. Hoe het dit gebeur? Wanneer het jy selfs geleer om wat jy aan dink, neer te skryf?
Die ander dag nog het jy met jou vinger in jou mond grootoog na stories gelê en luister. Nou blaai ouma deur jou eie boek met ñ klompie bladsye in. Een wat jy so tussen al die naskoolse bedrywighede deur, skryf.
Wanneer, ons Talisa meisiekind, het jy groter geword. Die insig gekry om ñ hartstorietjie te kan neerpen. Vol karaktertjies met probleme, maar ook oplossings.
Sou ouma Maizie nie net te trots op haar oudste agterkleindogter gewees het nie. Oumsie wat julle so kon vasskryf in haar gediggies. Wat gesels sy alles ‘daar bo’ oor hierdie klein pragkind van ons? Dink jy sy skryf ook nog…
Dalk moet ouma Una vir haar ñ briefie pos, een wat ñ engel kan saamvat. Vir haar dankie sê dat sy vir my en jou hierdie liefde vir skryf gelos het. ñ Stukkie van haar menswees in my en jou hartjies nagelaat het.
Want ouma het vergeet om dit vir haar te sê toe sy nog hier was.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on April 11, 2017	14 thoughts on “Om amper agt te wees…”	perdebytjie sê:	April 11, 2017 om 2:08 nm	Dis so oulik…en jou brief aan haar is kosbaar!
Antwoord	de Wets Wild sê:	April 11, 2017 om 3:38 nm	Pragtig verby!
Antwoord	Danie Jonker sê:	April 11, 2017 om 3:40 nm	Pragtig, ons wil hê hulle moet klein bly en nie groot word nie. Mooi geskryf. Met so baie liefde.
Antwoord	dromer777 sê:	April 11, 2017 om 3:55 nm	Dis so mooi geskryf. Jy sal nog die geleentheid kry om dankie te sê. Seker daarvan ❤
Antwoord	trommeltjies sê:	April 11, 2017 om 4:04 nm	Sy weet! Al het jy nie gese nie, het sy geweet.
Antwoord	rondomtaliedraai sê:	April 11, 2017 om 4:24 nm	Maak mens se hart warm …
Antwoord	Toortsie sê:	April 11, 2017 om 8:14 nm	Kosbaar! Ek wens ek kom die hele boekie lees. LikeLiked by 1 person
Antwoord	seegogga sê:	April 11, 2017 om 10:06 nm	EK WIL OOK DAARDIE STORIE LEES! TE OULIK VAN HAAR. EN JY HET DIT MOOI VERTEL.
Antwoord	BB sê:	April 12, 2017 om 4:52 vm	Dis awesome! Julle is bevoorreg om mekaar te hê.
Antwoord	Hier "blok" Elanè sê:	April 12, 2017 om 8:02 vm	ag moedertjie, my Lainey skryf haar stories in prentjies – en as ek die prentjies lees reflekteer ek net mooi nerens nie, dan wonder ek in stilligheid waar pas ek in, en of sy eendag herinneringe van my gaan hê – en of dit mooi gaan wees en, en, en… ek sal vandag eerder nie daarnatoe gaan nie, nie vandag nie.
Antwoord	travel460 sê:	April 12, 2017 om 9:31 vm	Jy ouma Elanè, speel ñ hoofrol in haar lewe. So jy is deel van haar wese. Sy sal nooit ooit haar ouma vergeet nie.
Antwoord	Hier "blok" Elanè sê:	April 12, 2017 om 9:40 vm	Bietjie “mercy” 😘
Tannie Frannie sê:	April 12, 2017 om 11:25 vm	Ai, die woorde van waardering wat ons nie gesê het nie…daar is soveel waaroor ek nou vir my mammie dankie sou wou gesê het.
Antwoord	estelle van schie sê:	April 13, 2017 om 2:33 nm	Eina Sent from my iPhone >
Vorige Previous post: Eksamen tyd.Volgende Next post: Iemand vermoor die duiwel!!??